පවුලේ උදවිය සමග සංචාරකයක නිරත වනවිට එම සංචාරය සඳහා එක් වන වැඩිහිටියන්ගේ සිත් පිනවීම සඳහා හා කුඩා දරුවන්ට අපගේ අතීත උරුමයන් පිළිබඳව යම් දැනීමක් ලබාදීම සඳහා සංචාරය අතරතුරදී හමුවන පූජනීය ස්ථාන වෙත පියනැගීම සාමාන්‍ය සිරිතකි. සමන් දෙවියන් වැඩ සිටින රත්නපුර නගරය කේන්ද්‍ර කර ගනිමින් සංචාරකයන් සංවිධානය කිරීමේදී එම සංචාරය අතරවාරයේ දී වන්දනාමාන කිරීමට අප තෝරාගනු ලබන්නේ සබරගමු පළාත තුළ පිහිටා තිබෙන ඓතිහාසික ස්ථාන අතුරින් ප්‍රධාන තැනක් හිමිව තිබෙන සබරගමු මහ සමන් දේවලයයි. සමන් දේවාලයට අමතරව එම ප්‍රදේශයෙ සංචාරයේ නිරතවන සංචාරකයන්ට වන්දනාමාන කිරීම සඳහා තවත් අපූරු ඉසව්වක් සොයා මෙවර අපි ගමන් කළෙමු. මෙම අපූරු ඉසව්ව පිහිටා තිබෙන්නේ රත්නපුර නගරයේ සිට කිලෝමීටර් 22ක් දුරිනි. එම දුර ගෙවා දැමීමට රු.70ක දුරක් බස්රථයෙන් ගමන් කළ යුතුය. රත්නපුර නගරයේ සිට රජගඟ දිවෙන බස්රථයක නැගපු අප එම ඉසව්ව සොයා ගමන් ඇරඹුවෙමු. බස්රථය ගමන් කළ මාර්ගය තාරදමා මනා ලෙස සකස් කර තිබූ පටු මාර්ගයකි. පසුගියදා ඇඳ හැලුණු ධාරාණිපාත වර්ෂාවත් සමග පස් කඳු කඩා වැටී මාර්ගය එක් එක් තැනින් අවහිර වී තිබුණි. කෙසේ හෝ ඉබි ගමනින් පැමිණි බස්රථය පැයකට අධික කාලයක් ගෙන අප සොයා ආ ඉසව්වට ළඟා විය.
මාර්ගය අවහිර වී තිබුණේ කෙසේද?
පස් කඳු කඩා වැටී